DRUHÁ ŠANCA

PRE TVOJE PENIAZE, TVOJ ŽIVOT A NÁŠ SVET

Robert T. Kiyosaki

Ukážka z elektronickej knihy

SECOND CHANCE: FOR YOUR MONEY,

YOUR LIFE, AND OUR WORLD

Copyright © 2014 by Robert T. Kiyosaki

This edition published by arrangement

with Rich Dad Operating Company, LLC.

Translation © Mgr. Milivoj Voltner

Design © Motýľ design 2016

Slovak edition © Vydavateľstvo Motýľ 2016

ISBN: 978-80-8164-076-6

Muž, ktorý predpovedá budúcnosť

Robert T. Kiyosaki

Video je na stránke www.richdad.com

a hľadajte Fuller Future.

Venovanie

Z pozostalosti R. Buckminstera Fullera.

Vytlačené s povolením.

Táto kniha je venovaná dr. Richardovi Buckminsterovi Fullerovi (1895 – 1983). Dr. Fuller bol muž, ktorého je takmer nemožné opísať alebo zaradiť do nejakej kategórie. Je považovaný za futuristu, vynálezcu, učiteľa, filozofa a architekta. Dvakrát bol prijatý na Harvardovu univerzitu a dvakrát mu povedali, aby odišiel.

Získal množstvo čestných doktorátov, amerických patentov, ocenení a vyznamenaní vrátane Zlatej medaily od Amerického inštitútu architektov a Prezidentskú medailu slobody od prezidenta Ronalda Reagana.

Dr. Fuller je najznámejší pre svoju geodetickú kupolu, konštrukciu, ktorá sa dnes využíva na celom svete. Fullerovou kupolou sa pýši aj Epcot Center, jeden zo štyroch zábavný parkov Walt Disney World na Floride. Fuller bol prvým futuristom, o ktorom sa hovorilo, že urobil z predpovedania budúcnosti vedu. Mnohé z jeho predpovedí sa už vyplnili a mnohé sa dnes ešte len stávajú skutočnosťou.

Ľudia ho mali radi pre jeho humánnosť a často ho nazývali „priateľským géniom planéty“ a „praotcom budúcnosti.“ V roku 1982 John Denver napísal a nahral pieseň What One Man Can Do (Čo dokáže jeden človek), ktorú venoval Buckminsterovi Fullerovi.

Na fotografii na ľavej strane môžeme vidieť Fullerovu geodetickú kupolu výstavného pavilónu USA na Svetovej výstave Expo 1967 v Montreale v Kanade.

Kniha Druhá šanca sa začína mojou cestou na výstavu Expo 67.

Stopoval som z New Yorku až do Montrealu, len aby som si pozrel Fullerovu kupolu… a videl budúcnosť.

Poďakovanie a prejav uznania

Moja srdečná vďaka patrí Mikovi Sullivanovi, generálnemu riaditeľovi spoločnosti Rich Dad, a Shanovi Canigliovi, jej prezidentovi, za to, že urobili poriadok s minulosťou a priviedli túto spoločnosť k budúcnosti.* A tiež za to, že poskytli spoločnosti Rich Dad jej druhú šancu.

Osobitné poďakovanie patrí aj celému tímu Rich Dad za podporu, akú v priebehu času, ktorý podrobil skúške naše srdcia, venovali Mikovi a Shanovi.

Tím spoločnosti Rich Dad

Kathy Grady 2000 David Leong 2009

Mona Gambettaová 2001 Rhonda Hitchcocková 2009

Bob Turner 2002 Idalia Fuentesová 2010

Christina Ingemansdotterová 2004 Darrin Moore 2010

Greg Arthur 2006 Jack Koch 2011

Mike Allen 2007 Zeke Contreras 2011

Brett Bottesch 2008 David Adams 2012

Ryan Nalepinski 2008 Derek Harju 2012

Mike Sullivan 2009 Matthew Stein 2012

Shane Caniglia 2009 Tony Femino 2012

Robert Boorman 2009 Melissa Marlerová 2012

Robb LeCount 2009 Josh Nesa 2014

Brad Kendall 2009 Matt Quirk 2014

Shane Caniglia, prezident spoločnosti Mike Sullivan, generálny riaditeľ

Mimoriadne poďakovanie a prejav uznania si zaslúži Mona Gambettaová. Bez Mony by táto kniha – ako aj väčšina kníh spoločnosti Rich Dad –neexistovali.

Mona je náš každodenný zajačik Energizer, ktorý vytrvalo funguje nad rámec svojich povinností 24 hodín denne, 7 dní v týždni. Keby spoločnosť Rich Dad bola vojenskou organizáciou, Mone by bola udelená strieborná hviezda za chrabrosť a odvahu, s akou čelí paľbe zo všetkých strán.

Viem, že Mona je tiež vďačná tímu vydavateľstva Plata a všetkým v Rich Dad. Každý z týchto ľudí sa nejakým spôsobom podieľal na projekte tejto knihy a podporoval ho. Chcel by som sa poďakovať aj Rhonde Hitchcockovej, Stevovi Kingovi, Gregovi Arthurovi, Davovi Leongovi, Jakovi Johnsonovi, Kellie Coppolovej, Garrettovi Suttonovi a Darrinovi Moorovi.

Poďakovanie patrí aj mojej nádhernej žene Kim za jej lásku a duševnú podporu na tomto projekte… a tiež za to, že pôsobí ako nenápadná posila v samom srdci spoločnosti Rich Dad.

A samozrejme, nesmiem zabudnúť na vás, milióny ľudí na celom svete, ktorí čítate naše knihy, hráte naše hry a učíte ostatných. Ďakujem vám za to, že ste hnacou silou spoločnosti Rich Dad a súčasťou nášho celosvetového poslania:

Pozdvihnúť finančný blahobyt ľudstva

Ďakujem aj poradcom spoločnosti Rich Dad za to, že sa s nami podelili o svoju výnimočnú múdrosť.

Blair Singer

poradca spoločnosti

Rich Dad pre predaj a team building

(od roku 1981)

Garret Sutton, JUDR.

poradca spoločnosti

Rich Dad pre ochranu aktív a biznis plány

(od roku 2001)

Tom Wheelwright, CPA

poradca spoločnosti

Rich Dad pre stratégiu daňovej politiky a majetku

(od roku 2006)

Josh a Lisa Lannonovci

poradcovia spoločnosti

Rich Dad

pre sociálne podnikanie

a behaviorálne zmeny

(od roku 2008)

Ken McElroy

poradca spoločnosti

Rich Dad

pre nehnuteľnosti, dlh

a obstarávanie kapitálu

(od roku 1999)

Darren Weeks

poradca spoločnosti

Rich Dad

pre podnikateľskú

činnosť a vzdelávanie

(od roku 2001)

Andy Tanner

poradca spoločnosti

Rich Dad

pre papierové aktíva

(od roku 2006)

* Pozn. prekl.: Oficiálny názov spoločnosti je The Rich Dad Company, teda Spoločnosť bohatého otca. V ďalšej časti knihy ju budeme uvádzať aj vďaka popularite na internetových stránkach ako spoločnosť Rich Dad.

Poznámka autora

Hoci sa táto kniha zmieňuje o vláde a politike, nenesie politický podtón. Jej autor nie je ani republikán,

ani demokrat. Je nezávislý.

V knihe sa zmieňuje aj Boh a duševno. Nie je to však kniha o náboženstve a neobsahuje nijaký náboženský plán.

Autor je zástancom slobody náboženského vyznania a uznáva voľbu každého človeka rozhodnúť sa na základe slobodnej vôle, či verí alebo neverí v akéhokoľvek boha.

„Sme povolaní, aby sme sa stali architektmi budúcnosti,

nie jej obeťami.“

– R. Buckminster Fuller

ÚVOD

Kde bolo, tam bolo…

Amerika bola kedysi najbohatším veriteľom na svete.

Kde bolo, tam bolo…

Americký dolár bol kedysi krytý zlatom.

Kde bolo, tam bolo…

Tlačenie peňazí bolo kedysi považované za zločin známy ako peňazokazectvo.

Kde bolo, tam bolo…

Človek chodil kedysi do školy, zohnal si dobré zamestnanie, odchádzal do dôchodku mladý a žil šťastne až do konca života.

Kde bolo, tam bolo…

Kedysi stačilo, ak ste si kúpili dom, a keď stúpol na cene, boli ste bohatí.

Kde bolo, tam bolo…

Kedysi stačilo, ak ste investovali do akcií na burze, a keď šiel burzový trh hore, boli ste bohatí.

Kde bolo, tam bolo…

Vysokoškolský diplom kedysi znamenal vyšší príjem.

Kde bolo, tam bolo…

Vek bol kedysi aktívom.

Kde bolo, tam bolo…

Človek na dôchodku sa kedysi mohol spoľahnúť na to, že sa oňho systém sociálneho zabezpečenia a federálneho zdravotného poistenia (Medicare) postará.

Bohužiaľ, kde bolo, tam bolo a žili šťastne až naveky, je preč. Táto rozprávka sa už skončila. Svet sa zmenil a stále sa mení.

Otázka: Čo má teda človek dnes urobiť?

Odpoveď: O tom je táto kniha. O druhej šanci pre každého z vás, pre vaše peniaze a váš život.

Kniha je rozdelená do troch častí: minulosť, prítomnosť a budúcnosť.

Minulosť… skúma skutočné príčiny finančnej krízy, ktorej čelíme.

Prítomnosť… analyzuje, kde sa nachádzate dnes.

Budúcnosť… rozoberá, čo je finančné vzdelanie a prečo je opakom tradičného vzdelania.

Azda najčastejšie používaným slovom súčasnosti je kríza. Nezabúdajte na to, že slovo kríza v sebe obsahuje dve zložky: ohrozenie a príležitosť.

Vaša druhá šanca spočíva v tom, že sa vyhnete ohrozeniu a budete pripravení na príležitosť, ktorá je súčasťou narastajúcej, celosvetovej finančnej krízy.

Existujú tri typy finančných krachov: krach na burze, krach trhu s nehnuteľnosťami a krach meny. Táto kniha je hlavne o tom, že nám hrozí krach meny.

Časť prvá: Minulosť

ÚVOD

Nedávno som bol v kaviarni Starbucks a náhodou som tam stretol priateľa, ktorého som už roky nevidel. Hoci som sa nášmu stretnutiu potešil, prekvapilo ma, keď som ho videl stáť za pultom a obsluhovať zákazníkov.

„Ako dlho tu už robíš?“ opýtal som sa ho.

„Asi päť mesiacov,“ odpovedal, zatiaľ čo vybavoval moju objednávku.

„Čo sa stalo?“ začudoval som sa.

„Nuž, po krachu trhu v roku 2007 som prišiel o zamestnanie. Našiel som si ďalšie, ale dopadlo to rovnako. Keď sme s manželkou napokon vyčerpali svoje dôchodkové úspory, prišli sme aj o dom. Jednoducho sme už nemohli takto ďalej pokračovať,“ povedal a dodal: „Ale nerob si starosti, nie sme nezamestnaní. Obaja pracujeme. Len už nezarábame toľko peňazí, tak pracujem tu, aby som zarobil aspoň zopár dolárov. Len si to predstav, robím za pár bucksov v Starbuckse,“ rozosmial sa hlasno.* Ustúpil som bokom, aby zákazníci za mnou mohli zadať svoju objednávku, a potom som sa ho opäť spýtal: „A čo robíš pre svoju budúcnosť?“

„Vrátil som sa do školských lavíc a chcem získať ďalší magisterský titul. Je to celkom zábava byť znovu v škole. Na niektoré prednášky dokonca chodím so svojím synom, ktorý pracuje na svojom prvom magisterskom titule.“

„A štúdium si platí zo študentskej pôžičky?“ opýtal som sa.

„Samozrejme, čo iné nám zostáva? Viem, že tieto pôžičky sú hrozné. Som si vedomý toho, že budem pracovať po zvyšok života, aby som splatil tú svoju. Syn má ešte dosť času na to, aby si splatil svoj dlh. Ale všetci potrebujeme nejaké ďalšie vzdelanie, ak chceme získať lepšie platené zamestnanie. Potrebujeme peniaze. Musíme si nejako zarobiť na živobytie. Preto som späť v škole.“

Zaplatil som a on mi podal hrnček s horúcou kávou. Keď som mu chcel nechať prepitné, odmietol… chápem prečo. Zaželal som mu veľa šťastia a odišiel som.

Prvá časť knihy je o minulosti, presnejšie povedané o tom, prečo sme sa ocitli v celosvetovej finančnej kríze a pozreli sa pravde do očí.

Ako napísal George Orwell vo svojom slávnom románe 1984:

„Povedať pravdu v čase všeobecného klamania

je revolučný čin.“

Koniec ukážky

Table of Contents

Titulná strana

Venovanie

Poďakovanie a prejav uznania

Poznámka autora

ÚVOD

Časť prvá: Minulosť

ÚVOD

Prvá kapitola

Druhá kapitola

Tretia kapitola

Štvrtá kapitola

Piata kapitola

Šiesta kapitola

Siedma kapitola

Časť druhá: Prítomnosť

Ôsma kapitola

Časť tretia: Budúcnosť

Deviata kapitola

Desiata kapitola

Jedenásta kapitola

Dvanásta kapitola

Trinásta kapitola

Štrnásta kapitola

Pätnásta kapitola

Šestnásta kapitola

Sedemnásta kapitola

Osemnásta kapitola

Devätnásta kapitola